als_Latn dik_Latn sna_Latn
Ministri i Transporteve dhe Infrastrukturës, Edmond Haxhinasto inspektoi sot punimet tek Stacioni i Ri i Trenit në Kashar.
Më pas rreth orës 12:00, Haxhinasto ka shkuar në Kalatën Lindore në Portin e Durrësit ku si rezultat i bashkërendimit të punës mes hekurudhës dhe portit ka pasur rritje te volumit të mallrave në masën 30%.
Projektin hekurudhor Tiranë-Rinas-Durrës që do të ofrojë shërbim shumë cilësor për transportin e pasagjereve u theksoi ndër të tjera ministri Haxhinasto gjatë inspektimeve të punimeve.
“Interesi për hekurudhën është në rritje. Sektori hekurudhor ka potencial të madh për transportin si dhe është kontributor i zhvillimit ekonomik të vendit. Infrastruktura hekurudhore po zhvillohet. Kemi projektin hekurudhor Tiranë-Rinas-Durrës që do të ofrojë shërbim shumë cilësor për transportin e pasagjerëve”, tha Haxhinasto.
Pas inspektimeve në Kashar, ministri i Transportit dhe Infrastrukturës është nisur drejt Durrësit ku ka vizituar Kalatën Lindore të Portit.
“Qëllimi i vizitës në Portin e Durrësit është për të parë se si po zhvillohen veprimtaritë e ngarkim shkarkimit ne terminalin e hekurudhës. Potenciali i përdorimit të hekurudhës është i pashfrytëzuar. Po merren masa për rritjen e cilësisë se shërbimit dhe të volumeve. Po rigjallërojmë kapacitetet teknike që ka hekurudha. Ky sektor me këto zhvillime do të jetë një alternative më e lirë transporti si dhe do të kontribuojë ne zhvillimin ekonomik të vendit”, tha Haxhinasto nga Durrësi.
als_Latn als_Latn als_Latn als_Latn als_Latn als_Latn